**Adam Deutsch** (s. 22. toukokuuta 1995 Gävle, Ruotsi) on ruotsalainen jääkiekkopuolustaja, joka pelaa EIHL-joukkue Nottingham Panthersissa.

Ura
---

### Seuraura

Deutsch on Strömsbro IF:n kasvatti. Hän pelasi myöhemmät juniorivuotensa kuitenkin Brynäs IF:ssä, jossa Deutsch voitti J20 SuperElitin pronssia vuonna 2014, J18 Allsvenskanin mestaruuden vuonna 2013 ja U16 SM:n pronssia vuonna 2011. Kaudella 2014–2015 hän toimi Brynäsin J20-junioreiden varakapteenina. Deutsch debytoi samalla kaudella myös seuran SHL-joukkueessa, jossa hän pelasi kolme runkosarja- ja seitsemän playoff-ottelua tehden kaksi syöttöpistettä. Deutsch sai tililleen ensimmäisen SHL-ottelunsa runkosarjan avauskierroksella 11. syyskuuta 2014 Frölunda HC:tä vastaan. Hän jäi ottelussa kuitenkin ilman peliaikaa. Deutsch sai ensimmäiset jääaikansa SHL:ssä kolmannessa ottelussaan runkosarjan päätöskierroksella 5. maaliskuuta 2015. Hän sai ottelussa jääaikaa 13.56 minuuttia.

Heinäkuussa 2015 Deutsch siirtyi try-outille KHL:n kroatialaisjoukkue Medveščak Zagrebiin, jonne hän sai vuoden mittaisen sopimuksen elokuussa. Deutsch teki tulokaskautensa aikana 20 runkosarjaottelussa yhden maalin. Hänen pääsarjauransa avausmaali syntyi 31. tammikuuta 2016 vieraissa Metallurg Novokuznetskia vastaan. KHL-kauden jälkeen Deutsch vahvisti Medveščakin kakkosjoukkuetta Kroatian pääsarjan pudotuspeleissä, jotka päättyivät mestaruuteen.

Kaudeksi 2016–2017 Deutsch palasi kotimaahansa ja siirtyi vuoden mittaisella sopimuksella Ruotsin toiseksi korkeimmalle sarjatasolle HockeyAllsvenskan-joukkue Almtuna IS:ään.

Deutsch palasi kaudeksi 2017–2018 vuoden mittaisella sopimuksella Medveščak Zagrebiin, joka siirtyi KHL:stä pelaamaan monikansallista, itävaltalaisvetoista Erste Bank Eishockey Ligaa. Heinäkuussa 2018 hän teki joukkueen kanssa vuoden mittaisen jatkosopimuksen. Joulukuussa 2018 Medveščak joutui kuitenkin purkamaan hänen ja usean muun pelaajan sopimuksen talousvaikeuksien vuoksi. Tammikuussa 2019 Deutsch palasi alustavasti 3. helmikuuta asti ulottuvalla sopimuksella Brynäsin SHL-joukkueeseen paikkaamaan loukkaantumisia. Päivää ennen lyhyen sopimuksensa päättymistä hänen sopimustaan jatkettiin kauden 2018–2019 loppuun.

Muuta
-----

Myös Deutschin pikkuveljet David ja Gabriel pelaavat jääkiekkoa. David pelasi kaudella 2017–2018 puolustajana MODO Hockeyn Allsvenskan-joukkueessa ja Gabriel pelaa hyökkääjänä Brynäs IF:n J20-junioreissa.

Adam Deutschilla on äitinsä kautta myös Kroatian kansalaisuus.

Tilastot
--------

|   |   | Runkosarja |   | Pudotuspelit |
| --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |
| 2014–2015 | Brynäs IF | SHL | 3 | 0 | 0 | 0 | 0 | 7 | 0 | 2 | 2 | 2 |
| 2015–2016 | Medveščak Zagreb | KHL | 20 | 1 | 0 | 1 | 2 | – | – | – | – | – |
|  | Medveščak Zagreb II | Kroatia | – | – | – | – | – | 3 | 4 | 2 | 6 | 4 |
| 2016–2017 | Almtuna IS | Allsvenskan | 46 | 2 | 1 | 3 | 24 | – | – | – | – | – |
| 2017–2018 | Medveščak Zagreb | EBEL | 31 | 2 | 6 | 8 | 18 | 2 | 0 | 0 | 0 | 2 |
| 2018–2019 | Medveščak Zagreb | EBEL | 24 | 0 | 2 | 2 | 8 | – | – | – | – | – |
|  | Brynäs IF | SHL | 17 | 1 | 1 | 2 | 0 | – | – | – | – | – |
| 1 kausi | yhteensä | KHL | 20 | 1 | 0 | 1 | 2 | – | – | – | – | – |
| 2 kautta | yhteensä | EBEL | 55 | 2 | 8 | 10 | 20 | 2 | 0 | 0 | 0 | 2 |
| 2 kautta | yhteensä | SHL | 20 | 1 | 1 | 2 | 0 | 7 | 0 | 2 | 2 | 2 |

Lähteet
-------

* Adam Deutsch The Internet Hockey Databasessa (englanniksi)
* Adam Deutsch Eurohockey-sivustolla (englanniksi)
* Adam Deutsch *Elite Prospects*. Everysport Media Group AB.  (englanniksi)

### Viitteet

1. 1 2 3  Vjernost produžili Deutsch i Čepon *medvescak.com*.  24.7.2018. KHL Medveščak Zagreb.  Arkistoitu 12.2.2019. Viitattu 11.2.2019. (kroatiaksi)
2. 1 2 3  Adam Deutsch *Elite Prospects*. Everysport Media Group AB.  (englanniksi)
3. ↑  Adam Deutsch *SHL.se*. SHL AB. Viitattu 11.2.2019. (ruotsiksi)
4. ↑  Abrahamsson, Hans: Svensk back får KHL-kontrakt *aftonbladet.se*.  17.8.2015. Aftonbladet Hierta AB. Viitattu 31.12.2015. (ruotsiksi)
5. ↑  Протокол игры: Металлург Нк - Медвешчак *khl.ru*.  31.1.2016. КХЛ. Viitattu 11.2.2019. (venäjäksi)
6. ↑  Pehrsson, Tobias: PRESSRELEASE: Ny back med erfarenhet från KHL har signerat *almtuna.com*.  12.4.2016. Almtuna IS Ishockey AB. Viitattu 11.8.2016. (ruotsiksi)
7. ↑  Finski centar i dva povratnika pojačali Medveščak *medvescak.com*.  19.6.2017. KHL Medveščak Zagreb.  Arkistoitu 22.6.2017. Viitattu 19.6.2017. (kroatiaksi)
8. ↑  Promjene na rosteru *medvescak.com*.  14.12.2018. KHL Medveščak Zagreb.  Arkistoitu 15.12.2018. Viitattu 11.2.2019. (kroatiaksi)
9. ↑  Johansson, Kevin: Brynäs IF stärker truppen – back skriver på till 3 februari *brynas.se*.  9.1.2019. Brynäs AB. Viitattu 11.2.2019. (ruotsiksi)
10. ↑  Löf Nyqvist, Martin: Brynäs förlänger med back — Adam Deutsch stannar resten av säsongen *brynas.se*.  2.2.2019. Brynäs AB. Viitattu 11.2.2019. (ruotsiksi)